b'\n_START_ARTICLE_\n\xc3\x81lvaro Brachi\n_START_SECTION_\n\xc5\xa0panija\n_START_PARAGRAPH_\nBrachi je bil rojen v Sevilji, Andaluzija in je v \xc5\xa0paniji igral samo v ni\xc5\xbejih ligah.  Bil je \xc4\x8dlan rezervnih mo\xc5\xa1tev Real Betisa iz Sevilje in Espanyola iz Barcelone._NEWLINE_Za Espanyol je odigral dve sezoni v Drugi \xc5\xa1panski nogometni ligi (Segunda Division B) v letih 2007/08 in 2009/10.\n_START_SECTION_\nCiper\n_START_PARAGRAPH_\nPoleti leta 2010 se je Brachi pridru\xc5\xbeil kot sposojeni igralec Espanyola ciperskemu nogometnemu mo\xc5\xa1tvu Anorthosis Famagusta iz Famaguste, ki zaradi politi\xc4\x8dnih razlogov domuje v Larnaki. 29. avgusta je imel debi kot poklicni nogometa\xc5\xa1, ko je vstopil v igro kot zamenjava pri zmagi 3:2 v gosteh pri Alki Larnaca v Prvi ciperski nogometni ligi.\n_START_SECTION_\nMad\xc5\xbearska\n_START_PARAGRAPH_\nPozneje je Brachi igral \xc5\xa1tiri leta v mad\xc5\xbearski prvi nogometni ligi (Nemzeti Bajnoksag I) za mo\xc5\xa1tvo Videoton FC. V tem \xc4\x8dasu je za mad\xc5\xbearsko mo\xc5\xa1tvo igral tudi njegov rojak Hector Sanchez._NEWLINE_Prvi dve sezoni je pod vodstvom portugalskega trenerja Paula Souse odigral 39 tekem, po zamenjavi trenerja s portugalskim trenerjem Jose Gomesom odigral samo \xc5\xa1e 16 tekem._NEWLINE_Brachi je zapustil Videoton 30. junija 2015.\n_START_SECTION_\nSlovenija\n_START_PARAGRAPH_\nBrachi je podpisal za NK Dom\xc5\xbeale  januarja 2016, po  predstavitvi na omre\xc5\xbeju LinkedIn. V Dom\xc5\xbealah je igral pod vodstvom trenerjev Luke Elsnerja in Simona Ro\xc5\xbemana._NEWLINE_Leta 2017 je Brachi zapustil Dom\xc5\xbeale.\n_START_SECTION_\nZanimivost\n_START_PARAGRAPH_\nBrachijev o\xc4\x8de Gabino Rodriguez je bil prav tako bil nogometa\xc5\xa1, ki je igral za Betis iz Sevilje.'